แจกแหลกบ้านหลังแรกดอก0%
คลังใจดี เดินหน้าแจกบ้านหลังแรก ด้วยดอก 0%&nbsp; ผู้สนใจสามารถยื่นคำขอกู้กับ ธอส. ระหว่าง 1 พ.ค.- 30 ธ.ค. 2554 นี้
22 เม.ย. 2554

คลังใจดี เดินหน้าแจกบ้านหลังแรก ด้วยดอก 0%  ผู้สนใจสามารถยื่นคำขอกู้กับ ธอส. ระหว่าง 1 พ.ค.- 30 ธ.ค. 2554 นี้
นายกรณ์ จาติกวณิช รมว.คลัง กล่าวว่า คลังจะเดินหน้าจัดหาที่อยู่อาศัยให้แก่ประชาชน ผ่านโครงการบ้านหลังแรก และโครงการแปลงเช่าเป็นซื้อ ผ่านธนาคารอาคารสงเคราะห์ (ธอส.) โดยโครงการบ้านหลังแรก ผู้ซื้อบ้่านราคาไม่เกิน 3 ล้านบาท จะได้ดอกเบี้ย 0% เป็นเวลา 2 ปี พร้อมทั้งยกเว้นค่าธรรมเนียมจดจำนองและการโอน 3% ให้กู้เป็นเวลา 30 ปี มีวงเงินให้่กู้ทั้งหมด 5 หมื่นล้่านบาท 
ทั้งนี้ ผู้สนใจสามารถเปิดให้ยื่นคำขอกู้กับ ธอส. ระหว่าง 1 พ.ค.- 30 ธ.ค. 2554 และทำนิติกรรมภายใน 1 พ.ค. 2555
สำหรับโครงการแปลงเช่าเป็นซื้อ เพื่อให้ประชาชนสามารถมีบ้านเป็นของตนเองได้ง่ายขึ้นสำหรับผู้ที่เข้าถึงระบบสินเชื่อได้ยาก โดยโครงการดังกล่าวจะแทนค่าเช่าที่จะต้องเสียในแต่ละเดือน ซึ่งผู้กู้จะต้องซื้อบ้านราคาไม่เกิน 1.5 ล้านบาท และจ่ายค่าเช่าอยู่ไม่เกิน 1 หมื่นบาทต่อเดือน
รมว.คลัง กล่าวว่า แนวทางการช่วยเหลือค่าครองชีพของประชาชน โดยการควบคุมราคาสินค้าต่างๆ  เป็นการบิดเบือนกลไกตลาดซึ่งจะมีผลต่อคุณภาพสินค้าให้ลดลง ดังนั้น รัฐบาลจำเป็นต้องเพิ่มรายได้ของประชาชน เพื่อเพิ่มกำลังซื้อ แต่รัฐบาลจะดูแลผู้ประกอบการที่ต้องแบกรับภาระที่สูงขึ้นด้วย